
Fiul primarului din Râmnicu Vâlcea, Vlad Gutău, a ajuns unul dintre cei mai de 
succes investitori în imobiliare, din această localitate. Dintr-un salariu de consilier 
parlamentar. Tatăl său a făcut închisoare după ce a fost condamnat în două dosare 


de corupţie de către DNA. 


Râmnicu Vâlcea a redevenit fieful baronului local Mircia Gutău imediat după ce 
acesta a ieșit din închisoare. Unde și-a ispășit o pedeapsă de închisoare cu 
executare într-un dosar al DNA în care a fost acuzat de luare de mită. Ales pe 
listele fostului PD-L, Gutău senior se pregătește să candideze din nou la șefia 
aceleiași primării. Din partea PSD. 


Din salariu de 900 €, Gutău junior face blocuri de 
zeci de milioane € în Vâlcea, unde tatăl e primar 


Oficial, fiul său, Vlad Gutău (foto jos), ocupă o poziţie de consilier la cabinetul 
parlamentar al unui deputat PSD. 


In același timp, deși ambii au venituri oficiale, declarate, de funcţionari publici, 
familia Gutău a devenit unul dintre principalii dezvoltatori imobiliari din oraș. 


Prin intermediul fiului, care a ridicat deja câteva blocuri în orașul condus de tată și 
are în pregătire și alte investiţii. Inclusiv un hotel. 


Oficial, fiul câștigă doar un salariu de consilier 


parlamentar 


Conform unor documente financiare, singurele venituri lunare declarate ale lui Vlad 
Gutău sunt în valoare de 4500 lei. Atât a câștigat în noiembrie 2023. 


Pentru funcţia de consilier parlamentar la cabinetul deputatului PSD de Vâlcea, 
Eugen Neaţă. 


Este angajat aici din decembrie 2018. De atunci și până în noiembrie anul trecut a 
încasat 287.422 lei (circa 60.000 Euro). 


Sunt singurele venituri oficiale ale fiului primarului din Râmnicu Vâlcea. Adică e tot 
ce a declarat Fiscului. 


Anterior, el fusese angajat pe o sumă modică de 600 lei lunar la Mar Cris SRL. O 
afacere cu cifre modice pe care o deţinea împreună cu un prieten de-ai săi. 


În mod ironic, SRL-ul fusese desfiinţat chiar în luna decembrie 2018 pentru că nu-și 
putuse realiza obiectul de activitate. 


Atunci fiul lui Gutău s-a angajat la stat, pe un salariu de consilier parlamentar. De 
peste 7 ori ori mai mare ca în privat. 


Afacerile imobiliare de succes 


Fiul primarului și-a mai încercat norocul în afaceri și în alte domenii de activitate. 


A dat faliment, dar în imobiliare pare să fi reușit, devenind în nici trei ani de zile, unul 
dintre cei mai mari dezvoltatori imobiliari din oraș. Anterior își încercare norocul cu o 
franciză a unui restaurant fast food internaţional, dar a dat chix. 


A atins cele două culmi prin aceeași companie: Continental Properties SRL, denumită 
anterior Vlad Gutău Invest SRL. 


A fost singurul asociat al afacerii până în 2019 când a cooptat alţi doi oameni de 
afaceri locali: Smărăndoiu Nicolae și Dumitrescu Constantin. Care deţin fiecare câte 
33,33% din companie. 


Primul este un vechi prieten și partener de afaceri de-ai săi, iar al doilea, unul dintre 
cei mai mari constructori din oraș. 


Un SRL cu zeci de milioane de lei în conturi 


Acum, SRL-ul fiului primarului din Râmnicu Vâlcea are deja două complexuri 
rezidenţiale construite — Veranda Residence și Parc Residence — și încă alte trei în 
pregătire. 


In primul an de succes imobiliar compania avea, conform datelor de la ANAF, deja, 
active circulante de 25 de milioane de lei. Adică avea această sumă în conturi. 


Banii ar putea veni fie de la cei trei asociaţi, fie din împrumuturi bancare sau de la 
alte entităţi comerciale. 


Pe pagina Registrului Naţional de Publicitate Mobiliară (RNPM), instituţie unde sui. 
înscrise toate datoriile pe care o persoană fizică sau juridică le are către bănci sau 
alte entităţi similare, nu există niciun fel de menţiune cu privire la compania fiului 
primarului din Râmnicu Vâlcea. 


De unde au avut zeci de milioane de Euro pentru 
investiţii? 


Conform analizei unor experţi în imobiliare, investiţia totală în cele două complexuri 
rezidenţiale, în care e implicat fiul lui Mircia Gutău, este de circa 13-19 milioane de 
Euro. 


lar prețul de vânzare de circa 23-29 milioane de Euro. 


Intrebarea fundamentală la care Vlad Gutău nu vrea să răspundă este: de unde au 
avut bani pentru aceste investiții? Care a fost sursa investiţiilor în cele două 
complexuri rezidenţiale? 


Mircia Gutău susține că nu l-a ajutat pe fiul său în afacerile imobiliare nici cu bani, și 
nici din poziția de primar. 


Complexul Veranda Residence a fost primul construit având deja, conform propriei 
pagini de internet, toate cele 74 de apartamente vândute. 

Conform surselor noastre, valoarea iniţială a investiţiei a fost de circa 6-7 milioane 
Euro, iar cea de vânzare de 10-11 milioane Euro. 


Este situată pe strada Morilor, la un minut de centrul orașului și vizavi de cel mai 
important parc al orașului, Zăvoi. https://www.verandaresidence.ro/ 


Conform planurilor anunţate de Primăria Râmnicu Vâlcea, un nou pod peste râul 
Olănești este la un pas să fie construit chiar în apropierea acestui complex 
rezidenţial. 


Ar fi al treilea obiectiv de acest fel pe o distanță de mai puţin de un kilometru. În 
proximitatea acestor poduri se află o altă investiţie a familiei Gutău: Ballroom 
Ambassador Events, spaţii de evenimente deţinute de fiica acestuia, Gutău Cristinz 


Și aceasta este, la fel ca mama sa, notar public cu propriul cabinet. Conform datelor 
financiare aceasta a realizat din activitatea de notariat 556.994 lei în 2022, 603.543 
lei în 2021 și 481.826 lei în 2020. 


Mircia Gutău ne-a răspuns cu nu la întrebarea dacă această cascadă de poduri e 
făcută să ajute afacerile familiei sale. 


AI doilea complex imobiliar, la roșu 


Cel de-al doilea complex imobiliar construit de firma consilierului parlamentar Vlad 
Gutău se numește Park Residence. 


Se află pe strada Știrbei Vodă, tot pe malul râului Olănești, pe celălalt mal în 
comparaţie cu Veranda Residence. Dar în apropierea acestuia. Tot în zona centrală. 


Spre deosebire de primul proiect, Park Residence a trecut la următoare etapă: a 
blocurilor de zece etaje. Conform datelor de pe propria pagină de internet toate 
apartamentele au fost deja vândute, deși complexul rezidenţial nu arată că ar fi 
finalizat, ci mai degrabă în faza “la roșu”. 


Valoarea investiţiei în acest proiect imobiliar ar fi de circa 9-12 milioane de Euro, iar 
cea de vânzare, de 13-18 milioane de Euro. 


Vezi LINK 


Gutău jr. e în silenzio stampa 


Newsweek România le-a trimis celor doi Gutău, tatăl și fiul, o serie de întrebări 
legate de succesul în afaceri al fiului, de sursele de finanţare pentru cele două 
complexuri rezidenţiale pe care le-a ridicat deja, de implicarea financiară și 
administrativă a tatălului în afacerile fiului etc. 


Mezinul nu ne-a răspuns întrebărilor. Dacă o vor face le vom publica de îndată. 


In schimb, din toate răspunsurile la toate cele 9 întrebări pentru Mircia Gutău reiese 
că nu l-a ajutat în niciun fel, niciodată, cu ceva pe fiul său în afacerile sale imobiliare. 


Care au explodat în ultimii trei ani. 


Incă trei proiecte imobiliare în pregătire 


Pe lângă cele două proiecte imobiliare deja definitivate, compania fiului primarului 
din Râmnicu Vâlcea mai are în pregătire alte trei. 


Conform informaţiilor publice, Continental Properties SRL are în pregătire un hote, 
stațiunea Călimănești. 


Surse din piaţa imobiliară din regiune ne-au declarat că valoarea totală a investiţiei 
în acest obiectiv este de aproximativ 22 milioane de Euro. 


Celelalte două proiecte ale companiei fiului primarului din Râmnicu Vâlcea care se 
află în diferite stadii de avizare, chiar la primăria condusă de tatăl său, vizează 
construirea unui imobil de turism și spaţii servicii 25+P+8+R și un imobil de locuinţe 
colective D+P+10E+11R. 


Acesta din urmă va fi și cea mai mare dezvoltare imobiliară a fiului primarului din 
Râmnicu Vâlcea: 160 de apartamente. 


Papa primar, venituri lunare de 7000 Euro pe lună 


Nici veniturile oficiale ale părinţilor lui Vlad Gutău nu pot acoperi investiţiile masive 
ale acestuia. 


Conform documentelor financiare, cele mai mari venituri oficiale ale lui Mircia Gutău 
provin din salariul de primar: 31.050 lei. Brut. Atât a încasat în noiembrie 2023. 


La care s-a adăugat o pensie de 4750 lei în aceeași lună. 

Veniturile salariale ale lui Gutău se situează la o medie lunară de 20-25.000 lei. Din 
această funcţie încasând 328.529 lei în 2023, 276.079 lei în 2022 și 276.845 în 2021 și 
301.464 lei în 2020. 

Un total de 1,12 milioane lei în doar patru ani pentru primarul unui oraș pe care 


procurorii DNA l-au acuzat că a furat fie din buget, fie a cerut șpăgi ca să emită 
autorizaţii în numele aceluiași oraș. 


Mama Gutău, venituri lunare de 20.000 Euro 


În timp ce mama lui Vlad Gutău, Mariana, are venituri din pensie și din activitatea de 
notariat. 


De altfel, surse din piaţa imobiliară din Râmnicu Vâlcea susţin că majoritatea 
dezvoltatorilor imobiliari din oraș sunt nevoiţi să încheie actele notariale la cabinetul 
soţiei lui Mircia Gutău. 


“Cred că pe undeva pe la 80% din actele notariale din Râmnicu Vâlcea sunt încheiate 
la cabinetul de notar al soției primarului. lar dacă se întâmplă să te duci la alt notar 
atunci încep să apară probleme de tot felul din partea primăriei”, susţin sursele 
citate. 


Mircia Gutău nu a dorit să răspundă unui set de întrebări din partea Newsweek 
România în care îi ceream să comenteze și această acuzaţie. 


Conform acelorași documente financiare, Mariana Gutău a încasat în noiembrie 2023 
și o pensie de 3890 lei. 


La care se adaugă veniturile din activitatea de notariat. Pentru 2023, a declarat că va 
face venituri de 1 milion de lei. 


Există o diferenţă între ce se declară la începutul anului și ce se realizează efectiv. 


Astfel în 2022, soţia primarului din Râmnicu Vâlcea a făcut 1.492.736 lei din notariat, 
iar doi ani mai devreme, 1.235.905. În ambii ani declarase la începutul anului că va 
face doar un milion de lei. 


S-a înșelat de fiecare dată. l-a mers mai bine la final de an. 


Din acești bani, mama Gutău l-a împrumutat pe Vlad Gutău cu 940.000 lei să-și 
construiască o nouă casă. Dar nicăieri nu se menţionează nimic pentru afacerea din 
imobiliare a fiului. 


Banii apar în declaraţiile de avere din 2021, 2022 și 2023 ale lui Vlad Gutău. Acesta 
primise o sumă de 38.000 de lei și de la tatăl său ca să-și ridice noua casă. 


Oficial însă, niciun leu pentru afacerile sale de zeci de milioane de Euro din 
imobiliare. 


Gutău senior închis pentru fapte de corupţie 


Mircia Gutău a fost condamnat definitiv, în urmă cu 14 ani, de Înalta Curte de 
Casaţie şi Justiţie la trei ani şi şase luni de închisoare. 


Fusese acuzat de procurorii DNA că a pretins de la un denunţător, acţionar majoritar 
al unei societăţi comerciale, suma de 50.000 euro, atât în mod direct, cât şi prin 
intermediari, pentru eliberarea unui certificat de urbanism pentru un teren situat în 
municipiul Râmnicu Vâlcea. 


Gutău a fost eliberat condiţionat în septembrie 2011, după doi ani petrecuţi în 
puşcărie. 


În 2014 el a fost, din nou condamnat la 2 ani şi 6 luni de închisoare pentru abuz în 
serviciu. După contopirea pedepselor, el a rămas în libertate. 


În cel de-al doilea dosar, Mircia Gutău a fost trimis în judecată de procurorii DNA 
pentru abuz în serviciu, stabilind un prejudiciu de 100.000 de euro pentru 
achiziționarea de componente pentru construcţia unor locuri de joacă. 


Procurorii stabiliseră că licitaţia a fost trucată de la început: primarul si proprietarul 
companiei care avea să fie contractată și care era și nașul lui Gutău s-au deplasat în 
Bulgaria unde au stabilit ce produse vor achiziționa. 


După vizită, Primăria Râmnicu Vâlcea, condusă de Gutău, a cumpărat mobilierul 
pentru mai multe spaţii de joacă de trei ori mai scump decât preţul iniţial. 


În noiembrie 2016, Curtea Europeană a Drepturilor Omului a decis că lui Mircia 
Gutău i-au fost încălcate dreptul la apărare şi dreptul la un proces echitabil, iar în 
aprilie 2018 instanţa supremă a decis rejudecarea dosarului de luare de mită, Gutău 
fiind achitat definitiv. 


Mircia Gutău a dat în judecată statul român, cerând daune morale și materiale de 
10,5 milioane de euro. 

Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


George Simion, declară despre comasarea alegerilor: Vom depune solicitări la Procuratura Generală, 
pentru conspirație la încălcarea Constituţiei 


George Simion declară : Dacă vor fi şi alegeri locale pe 9 iunie, schimbăm strategia. Acceptăm 
candidaţi comuni din partea tuturor formațiunilor, care doresc să se lupte cu reprezentanţii PSD și 
PNL 


George Simion declară: Republica Moldova nu este o ţară, este un stat. Nu văd niciun argument 
pentru ca al doilea stat românesc să continue să existe 


AUR înființează Departamentul „Legea Codrului de AUR”, coordonat de activistul Tiberiu Boșutar 


Renovarea Vila Lac | și a sediului Guvernului, 
tunul de peste 100 de milioane de euro al 
baronilor PSD, Neacșu și Moraru 


Mihai Tudose, relicva sistemului ascunsă la 
Bruxelles: Jaf de 10 milioane de euro la 
conducta BRUA. Asociere cu 'Ndrangheta 


Virgil Grigore de la Coșoveni, Butoane și Cumnatul lui Adrian Năstase a furat 17 milioane 
clanurile Olteniei de euro de la români și a creat o pagubă de 150 
de milioane de euro prin City Insurance 


lohannis, propus pentru funcţia de secretar general al NATO 


CTP: S-ar putea ca această comasare să-i enerveze şi mai rău pe români şi să nu pună ştampila pe 
„PSDNL" 


Cristoiu: PNL şi-a pierdut de mult identitatea liberală, acum are acelaşi mesaj cu cel al PSD 


Liderul BNS trimite DNA la Poșta Română: Suntem dispuşi să ne prezentăm în faţa organelor de 
anchetă 

Jurnalist Die Welt în Ucraina: Aici, la Kiev, cu ușile închise, toată lumea spune că situaţia 
este disperată 


O 45 de minute în urmă 


Donald Trump, apel la istorie: Rusia e o mașinărie de război. L-au învins pe Hitler și 
Napoleon! 

George Simion, la Washington: Să facem România Mare din nou, nu doar America! — 
VIDEO 

Trântorul de la Cotroceni vrea să fie șeful NATO 


O o oră în urmă 

